
Parlamentul  României

Camera  Deputaţilor

   Comisia pentru industrii si servicii

                                                                                                                     Bucureşti, 02.09.2009

                                                                                                                           Nr.23/280/2009







AVIZ

asupra propunerii legislative  pentru modificarea lit.q) a alin. (1) al art.9 din Ordonanţa de urgenţă a Guvernului nr.196/2005 privind Fondul pentru mediu



În conformitate cu prevederile art.95 din Regulamentul Camerei Deputaţilor, republicat, Comisia pentru industrii şi servicii a fost sesizată, pentru aviz, care va fi transmis Comisiei pentru administraţie publică, amenajarea teritoriului şi echilibru ecologic, cu  propunerea legislativă pentru modificarea lit.q) alin.(1)al art.9 din  Ordonanţa de urgenţă a  Guvernului nr.196/2005 privind Fondul pentru mediu, transmisă cu adresa nr.P.L.x 325 din 22 iunie 2009, înregistrată sub nr.23/280 din 23 iunie 2009.



Propunerea legislativă are ca obiect de reglementare completarea lit.q) alin.(1)al art.9 din  Ordonanţa de urgenţă a  Guvernului nr.196/2005 aprobată cu modificări şi completări prin Legea nr. 105/2006, cu modificările şi completările ulerioare,  în sensul introducerii ecotaxei de 0,2% şi pentru produsele de tip spray-uri şi pet-uri confecţionate din materiale care nu sunt biodegradabile. 

Propunerea legislativă a fost respinsă de Senat în şedinţa din 17 iunie 2009.


Consiliul Legislativ a avizat favorabil proiectul de lege, conform 

avizului nr.330/14.04.2009, cu observaţii şi propuneri preluate de către iniţiator.



Guvernul prin punctul său de vedere transmis Senatului cu adresa nr. 1162 din 07.05.2009, nu susţine adoptarea acestei propuneri legislative, deoarece proiectul de Lege privind aprobarea Ordonanţei Guvernului nr.25/2008 pentru modificarea şi completarea Ordonanţei de urgenţă a Guvernului nr.196/2005 privind Fondul pentru mediu, se află în dezbatere la Comisia pentru administraţie publică, amenajarea teritoriului şi echilibru ecologic.


Propunerea legislativă a fost dezbătută în şedinţa comisiei din data de 02 septembrie 2009.
În urma dezbaterilor, membrii comisiei au hotărât, în unanimitate avizarea negativă  a propunerii legislative  pentru modificarea lit.q) a alin. (1) al art.9 din Ordonanţa de urgenţă a Guvernului nr.196/2005 privind Fondul pentru mediu.


Prin obiectul şi conţinutul său, proiectul de lege face parte din categoria legilor ordinare.


Potrivit art.75 alin. (1) din Constituţia României, republicată, Camera Deputaţilor este Cameră decizională.

                                                             PREŞEDINTE,

                                                               Iulian Iancu


Consilier, Viorica Petrascu

Expert, Cristina Bălănescu
